শুনেছি ভালোবাসার মই চাঁদও পেড়ে আনতে পারে! স্কুলে পড়ার সময় এক প্রেমিক বড় ভাইয়ের ঘটনা থেকে এর উদাহরণ পেলাম। একটু-আধটু কবিতা লিখতেন। তিনি দূরদর্শী ছিলেন। প্রতিটি বিষয়ের নতুন ব্যাখ্যা দিতে পারতেন। প্রেমিকাকে লেখা তার একটা চিঠি আলোচিত ছিল বিশেষভাবে। তার ভাষায়, আমার ইচ্ছা করে গোটা দুনিয়াতে যারা বিদ্যুতের কাজ করে তাদের সব মইগুলো নিজের কাছে আনি। তারপর মইয়ের সঙ্গে মই বেঁধে আকাশের চাঁদ পেড়ে এনে তোমার হাতে ধরিয়ে দেই।